ระเบียบกระทรวงแรงงานและสวัสดิการสังคมระเบียบกระทรวงแรงงานและสวัสดิการสังคมว่าด้วยหลักเกณฑ์และวิธีการเพื่อให้ได้มาซึ่งผู้แทนฝ่ายนายจ้างและผู้แทนฝ่ายลูกจ้างในคณะกรรมการตามพระราชบัญญัติคุ้มครองแรงงานพ.ศ. ๒๕๔๑พ.ศ.๒๕๔๑ โดยที่มาตรา ๗๘ มาตรา ๙๔ มาตรา ๑๐๒ และมาตรา ๑๒๙แห่งพระราชบัญญัติคุ้มครองแรงงาน พ.ศ. ๒๕๔๑ บัญญัติให้มีคณะกรรมการค่าจ้างคณะกรรมการสวัสดิการแรงงาน คณะกรรมการความปลอดภัย อาชีวอนามัยและสภาพแวดล้อมในการทำงาน และคณะกรรมการกองทุนสงเคราะห์ลูกจ้างซึ่งประกอบด้วยผู้แทนฝ่ายรัฐบาล ผู้แทนฝ่ายนายจ้างและผู้แทนฝ่ายลูกจ้างสำหรับหลักเกณฑ์และวิธีการเพื่อให้ได้มาซึ่งผู้แทนฝ่ายนายจ้างและผู้แทนฝ่ายลูกจ้างให้เป็นไปตามระเบียบที่รัฐมนตรีกำหนดรัฐมนตรีว่าการกระทรวงแรงงานและสวัสดิการสังคม จึงกำหนดระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงแรงงานและสวัสดิการสังคมว่าด้วยหลักเกณฑ์และวิธีการเพื่อให้ได้มาซึ่งผู้แทนฝ่ายนายจ้างและผู้แทนฝ่ายลูกจ้างในคณะกรรมการตามพระราชบัญญัติคุ้มครองแรงงาน พ.ศ. ๒๕๔๑ พ.ศ. ๒๕๔๑ข้อ ๒[๑] ระเบียบนี้ให้ใช้บังคับตั้งแต่วันที่ ๑๙สิงหาคม พ.ศ. ๒๕๔๑ เป็นต้นไปข้อ ๓ในระเบียบนี้สมาคมนายจ้างหมายความว่า สมาคมนายจ้างตามกฎหมายว่าด้วยแรงงานสัมพันธ์สหภาพแรงงานหมายความว่า สหภาพแรงงานตามกฎหมายว่าด้วยแรงงานสัมพันธ์สภาองค์การนายจ้างหมายความว่า สภาองค์การนายจ้างตามกฎหมายว่าด้วยแรงงานสัมพันธ์สภาองค์การลูกจ้างหมายความว่า สภาองค์การลูกจ้างตามกฎหมายว่าด้วยแรงงานสัมพันธ์คณะกรรมการหมายความว่า คณะกรรมการอำนวยการเลือกตั้งรัฐมนตรี หมายความว่ารัฐมนตรีว่าการกระทรวงแรงงานและสวัสดิการสังคมข้อ ๔ให้รัฐมนตรีว่าการกระทรวงแรงงานและสวัสดิการสังคมรักษาการตามระเบียบนี้หมวด๑การเสนอชื่อผู้สมัครและผู้ลงคะแนนเสียงเลือกตั้ง ข้อ ๕ให้มีคณะกรรมการอำนวยการเลือกตั้งซึ่งปลัดกระทรวงแรงงานและสวัสดิการสังคมแต่งตั้งโดยมีผู้แทนฝ่ายนายจ้างและผู้แทนฝ่ายลูกจ้างรวมอยู่ด้วยเพื่ออำนวยการเลือกตั้งผู้แทนฝ่ายนายจ้างและผู้แทนฝ่ายลูกจ้างในคณะกรรมการค่าจ้างคณะกรรมการสวัสดิการแรงงาน คณะกรรมการความปลอดภัย อาชีวอนามัยและสภาพแวดล้อมในการทำงานและคณะกรรมการกองทุนสงเคราะห์ลูกจ้างให้เป็นไปโดยเรียบร้อย บริสุทธิ์ และยุติธรรมข้อ ๖ให้สภาองค์การนายจ้างและสภาองค์การลูกจ้างเสนอรายชื่อผู้สมัครเพื่อเข้ารับการเลือกตั้งเป็นผู้แทนฝ่ายนายจ้างและผู้แทนฝ่ายลูกจ้างในคณะกรรมการคณะต่างๆตามข้อ ๕ ต่อคณะกรรมการได้ไม่เกินคนละสองคณะหลักเกณฑ์และวิธีการในการสมัครรับเลือกตั้งให้เป็นไปตามที่คณะกรรมการกำหนดข้อ ๗ผู้สมัครเข้ารับการเลือกตั้งตามข้อ ๖ต้องเป็นผู้มีคุณสมบัติและไม่มีลักษณะต้องห้าม ดังต่อไปนี้(๑) มีสัญชาติไทย(๒) มีอายุตั้งแต่ยี่สิบห้าปีขึ้นไป(๓)เป็นผู้มีความเลื่อมใสในการปกครองตามระบอบประชาธิปไตยอันมีพระมหากษัตริย์เป็นประมุข(๔) ไม่เป็นบุคคลล้มละลาย คนไร้ความสามารถหรือคนเสมือนไร้ความสามารถ(๕)ไม่เคยต้องโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๖) เป็นนายจ้างหรือลูกจ้างของสถานประกอบกิจการ(๗)เป็นหรือเคยเป็นกรรมการสมาคมนายจ้างหรือกรรมการสหภาพแรงงานหรือเป็นหรือเคยเป็นกรรมการลูกจ้างหรือกรรมการสวัสดิการในสถานประกอบกิจการเฉพาะในคณะกรรมการสวัสดิการแรงงานไม่น้อยกว่าหนึ่งปี(๘)เป็นผู้มีความรู้หรือมีประสบการณ์เกี่ยวกับกฎหมายว่าด้วยคุ้มครองแรงงานและกฎหมายว่าด้วยแรงงานสัมพันธ์เว้นแต่ในคณะกรรมการความปลอดภัยอาชีวอนามัยและสภาพแวดล้อมในการทำงานจะต้องมีคุณสมบัติดังนี้(ก) เป็นผู้มีประสบการณ์ในการบริหารจัดการหรือปฏิบัติงานด้านความปลอดภัย อาชีวอนามัยและสภาพแวดล้อมในการทำงานในสถานประกอบกิจการอย่างน้อย ๒ ปี (ข)ไม่เคยเป็นผู้กระทำหรือมีส่วนร่วมในการทำให้เกิดอุบัติเหตุร้ายแรงหรือเกิดโรคอันเนื่องมาจากการทำงานจนเป็นเหตุให้มีผู้สูญเสียอวัยวะ หรือทุพพลภาพ หรือเสียชีวิต(๙)ไม่เคยต้องคำพิพากษาว่าได้กระทำความผิดตามกฎหมายว่าด้วยคุ้มครองแรงงานหรือกฎหมายว่าด้วยแรงงานสัมพันธ์ผู้สมัครที่ได้รับการเสนอชื่อต้องแสดงหลักฐานและให้การรับรองคุณสมบัติตามวรรคหนึ่งด้วยตนเองข้อ ๘สภาองค์การนายจ้างหรือสภาองค์การลูกจ้างอาจเปลี่ยนรายชื่อผู้สมัครที่ตนเสนอก็ได้ทั้งนี้ ต้องอยู่ภายในเวลาที่กำหนดไว้ตามข้อ ๖ ข้อ ๙เมื่อคณะกรรมการตรวจสอบคุณสมบัติของผู้สมัครเข้ารับการเลือกตั้งแล้วหากเห็นว่าผู้สมัครรายใดขาดคุณสมบัติหรือมีลักษณะต้องห้ามตามข้อ ๖ และข้อ ๗ให้แจ้งผลการพิจารณาให้สภาองค์การนายจ้างหรือสภาองค์การลูกจ้างทราบสภาองค์การนายจ้างหรือสภาองค์การลูกจ้างซึ่งไม่พอใจผลการพิจารณาตามวรรคหนึ่งมีสิทธิอุทธรณ์ต่อรัฐมนตรีภายในเจ็ดวันนับแต่วันที่ได้รับแจ้งและคำวินิจฉัยอุทธรณ์ของรัฐมนตรีให้เป็นที่สุดข้อ ๑๐สมาคมนายจ้างและสหภาพแรงงานมีสิทธิเสนอชื่อผู้แทนซึ่งเป็นกรรมการของสมาคมนายจ้างและสหภาพแรงงานนั้นแห่งละหนึ่งคนเพื่อทำหน้าที่เป็นผู้ลงคะแนนเสียงเลือกตั้งผู้แทนฝ่ายนายจ้างและผู้แทนฝ่ายลูกจ้างในคณะกรรมการแต่ละคณะการเสนอชื่อผู้แทนตามวรรคหนึ่งให้เป็นไปตามแบบและระยะเวลาที่คณะกรรมการกำหนดให้นำข้อ ๘ มาใช้บังคับโดยอนุโลมหมวด๒การดำเนินการเลือกตั้ง ข้อ ๑๑การเลือกตั้งให้ใช้วิธีการลงคะแนนลับ ตามหลักเกณฑ์และวิธีการที่คณะกรรมการกำหนดข้อ ๑๒ในการเลือกตั้ง ให้คณะกรรมการมีอำนาจหน้าที่ ดังต่อไปนี้(๑) จัดเตรียมบัตรเลือกตั้ง หีบบัตรเลือกตั้งบัญชีรายชื่อผู้สมัครและผู้ลงคะแนนเสียงเลือกตั้งรวมตลอดถึงอุปกรณ์และเอกสารอื่นเพื่อใช้ในการเลือกตั้ง(๒)พิจารณาตรวจสอบความถูกต้องของบัตรเลือกตั้งที่มีการลงคะแนนเสียงแล้ว(๓) นับคะแนนเสียงเลือกตั้ง ข้อ ๑๓เมื่อนับคะแนนเสียงเสร็จสิ้นแล้ว ให้คณะกรรมการประกาศผลการนับคะแนนและจัดทำบัญชีรายชื่อเรียงลำดับผู้ได้รับคะแนนเสียงมากที่สุดตามลำดับจนถึงผู้ได้รับคะแนนเสียงน้อยที่สุดในกรณีที่มีผู้ได้รับคะแนนเสียงเลือกตั้งเท่ากันในลำดับใดให้จับสลากเพื่อเรียงลำดับในลำดับนั้นข้อ ๑๔ให้คณะกรรมการเก็บบัตรเลือกตั้งที่ได้นับคะแนนเสียงแล้วใส่ซองปิดผนึกและลงลายมือชื่อคณะกรรมการอย่างน้อยสามคนกำกับไว้บนซองโดยแยกเก็บบัตรเลือกตั้งที่วินิจฉัยว่าเป็นบัตรเสียไว้ต่างหาก ทั้งนี้กรณีที่เป็นบัตรเลือกตั้งผู้แทนฝ่ายนายจ้างและผู้แทนฝ่ายลูกจ้างในคณะกรรมการค่าจ้างให้มอบแก่สำนักงานคณะกรรมการค่าจ้างพร้อมกับบัญชีรายชื่อผู้ได้รับเลือกตั้งตามข้อ๑๓สำหรับบัตรเลือกตั้งผู้แทนฝ่ายนายจ้างและผู้แทนฝ่ายลูกจ้างในคณะกรรมการอื่นให้มอบแก่กรมสวัสดิการและคุ้มครองแรงงานพร้อมกับบัญชีรายชื่อผู้ได้รับเลือกตั้งเช่นกันให้ผู้รับมอบเอกสารตามวรรคหนึ่งเก็บรักษาเอกสารนั้นไว้ไม่น้อยกว่าสองปีนับแต่วันที่คณะรัฐมนตรีหรือรัฐมนตรีแต่งตั้งคณะกรรมการคณะต่างๆแล้วแต่กรณีข้อ ๑๕ให้ผู้รับมอบเอกสารตามข้อ ๑๔เสนอรายชื่อผู้แทนฝ่ายนายจ้างและผู้แทนฝ่ายลูกจ้างที่มีคะแนนเสียงมากที่สุดตามลำดับจนครบจำนวนที่พึงมีในคณะกรรมการค่าจ้างคณะกรรมการสวัสดิการแรงงาน คณะกรรมการความปลอดภัย อาชีวอนามัยและสภาพแวดล้อมในการทำงานและคณะกรรมการกองทุนสงเคราะห์ลูกจ้างแล้วแต่กรณีเพื่อให้คณะรัฐมนตรีหรือรัฐมนตรีแต่งตั้งเป็นกรรมการผู้แทนฝ่ายนายจ้างและกรรมการผู้แทนฝ่ายลูกจ้างในคณะกรรมการดังกล่าวต่อไปให้ผู้ได้รับเลือกตั้งตามวรรคหนึ่งเป็นกรรมการในคณะกรรมการไตรภาคีด้านแรงงานได้ไม่เกินคนละสองคณะข้อ ๑๖ในกรณีที่กรรมการผู้แทนฝ่ายนายจ้างหรือกรรมการผู้แทนฝ่ายลูกจ้างพ้นจากตำแหน่งก่อนครบวาระให้ผู้รับมอบเอกสารตามข้อ ๑๔เสนอชื่อผู้แทนฝ่ายนายจ้างหรือผู้แทนฝ่ายลูกจ้างที่มีคะแนนมากในลำดับถัดไปเพื่อได้รับการแต่งตั้งเป็นกรรมการแทนตำแหน่งกรรมการที่ว่างโดยให้มีวาระเท่ากับวาระที่เหลืออยู่ของกรรมการที่ตนแทนประกาศณ วันที่ ๑๙ สิงหาคม พ.ศ. ๒๕๔๑ไตรรงค์ สุวรรณคีรีรัฐมนตรีว่าการกระทรวงแรงงานและสวัสดิการสังคมสุกัญญา/พิมพ์๒๓กรกฎาคม ๒๕๕๐รัศม์วรรณวลัย/ตรวจ๑๑เมษายน ๒๕๕๑[๑] ราชกิจจานุเบกษาเล่ม ๑๑๕/ตอนพิเศษ ๗๑ ง/หน้า ๑๒/๑๙ สิงหาคม ๒๕๔๑